Diari Oficial de la Generalitat Valenciana


Sumari del DOGV 7060, del 04-07-2013 (2013/6761)

Notificació de la sentència dictada en el juí verbal número 1531/2012.
----------------------------------------------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6761


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el juí verbal número 1531/2012. [2013/6761]  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat al meu càrrec se seguixen les actuacions del juí verbal 001531/2012 a instàncies de Digem XXI, SL, representat pel procurador Jorge Antonio Ibáñez Casarrubios, contra Patrick Desiderio Arranz, en el qual, per la resolució del dia de hui, he disposat notificar la sentència dictada en les actuacions indicades al demandat en parador desconegut, Patrick Desiderio Arranz. La sentència indicada té l'encapçalament i la part dispositiva que literalment diuen així:  
«Sentència número 199/2013  
València, 6 de juny de 2013  
Javier García-Miguel Aguirre, magistrat jutge d'adscripció territorial del Tribunal Superior de Justícia de València, en funcions de reforç del Jutjat Mercantil número 2 de València, he vist les actuacions del juí verbal 1531/2012, per reclamació d'una quantitat, instat per Digem XXI, SL, a través del seu procurador Jorge Antonio Ibáñez Casarrubios i defesa per Amelia Hernández Fuster, contra Patrick Desiderio Arranz, que va ser legalment declarat en situació de rebel·lia.  
  
Dispositiva  
Estime íntegrament la demanda interposada per la representació processal de Digem XXI, SL, contra Patrick Desiderio Arranz i, en conseqüència, condemne el demandat a pagar a la part actora la quantitat de cinc mil nou-cents cinquanta-huit euros amb huitanta-dos cèntims (5.958,82 €), més l'interés legal, en la forma dita en el fonament jurídic quart; amb la condemna expressa al demandat a les costes causades en esta instància.  
  
Notifiqueu esta resolució a tots els qui hagen sigut part en este procés, amb l'advertiment que esta sentència no és ferma i que en contra pot interposar-se un recurs d'apel·lació davant de l'Audiència Provincial de València, el qual s'haurà d'interposar per mitjà d'un escrit que es presentarà en este mateix Jutjat en el termini de 20 dies. Notifiqueu a les parts que no gaudisquen del benefici de justícia gratuïta que, d'acord amb el que disposa la Llei Orgànica 1/2009, els recursos que es presenten, anuncien o preparen des de l'entrada en vigor d'esta, contra resolucions dictades abans o després d'esta, no s'admetran a tràmit si no s'acredita que s'ha constituït el depòsit per a recórrer per mitjà de la presentació d'una còpia o resguard de l'orde d'ingrés en el compte de consignacions d'este Jutjat. L'ingrés es farà en qualsevol oficina de Banesto: 4657 0000, clau 00 reposició (25 €), clau 01 revisió de resolucions del secretari judicial (25 €), clau 02 apel·lació (50 €), clau 03 queixa (30 €), més els quatre dígits del número de procediment, més els dos dígits de l'any.  
Expediu una testimoniança d'esta sentència i uniu-la a les actuacions, i incorporeu l'original al llibre de sentències d'este Jutjat.   
Esta és la meua sentència, que pronuncie, mane i firme.»  
I perquè servisca de notificació de la sentència al demandat en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc este edicte.  
  
València, 6 de juny de 2013.- El secretari: Jorge Víctor Iglesias de Baya.